**OBAVIJESTI I UPUTE za prijam u službu ADMINISTRATIVNOG REFERENTA**

**POVJERENSTVO ZA PROVOĐENJE JAVNOG NATJEČAJA ZA PRIJAM U SLUŽBU ADMINISTRATIVNOG REFERENTA**

KLASA: 112-02/19-01/1
URBROJ: 2176/04-05-19-3
Novska, 18. travnja 2019.

Pročelnica Upravnog odjela za društvene djelatnosti, pravne poslove i javnu nabavu Grada Novske, raspisala je javni natječaj za prijam u službu administrativnog referenta/ice na neodređeno vrijeme koji je objavljen u Narodnim novinama broj: 39/19 od 17. travnja 2019. godine i na internetskim stranicama Grada Novske.

Na temelju članka 19. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj: 86/08, 61/11 i 4/18), i raspisanog javnog natječaja, Grad Novske objavljuje

**OBAVIJESTI  I  UPUTE
 za prijam u službu administrativnog referenta/ce**

**(prethodna provjera znanja i sposobnosti - provođenje pismenog testiranja i usmenog intervjua)**

**Opis poslova:**

Vodi knjigu narudžbenica za Odjel, zaprima ponude i račune, stavlja štambilj naloga za plaćanje na račune, popunjava iste odgovarajućim brojčanim oznakama iz proračuna, supotpisuje ih, prilaže potrebne priloge računu i dostavlja ih pročelniku i drugim nadležnim osobama na potpis.

Prati narudžbe do 25.000,00 kuna i po potrebi dobavlja naručenu robu i distribuira istu službenicima koji su je naručili, prati izvršenja ugovora za uredski materijal, reprezentaciju i drugu potrošnu robu.

Vodi posebnu evidenciju računa po vrsti troška za reprezentaciju i drugu robu prema CPV-u iz Zakona o javnoj nabavu te vodi evidenciju pojedinačnih računa koji iznose više od 20.000,00 kuna bez PDV-a.

Vrši umnožavanje računa, ponuda, dokumenata i drugih materijala za Odjel te vodi evidenciju računa po proračunskim stavkama.

Popunjava i obračunava putne naloge, izrađuje odluke za odobravanje korištenja službenih automobila, prikuplja potrebne priloge i dostavlja ih nadležnim osobama na potpis te prati korištenje službenih automobila.

Zaprima poštanske pošiljke u pošti i odnosi poštanske pošiljke na poštu, a po potrebi sudjeluje u pripremi otpreme pošte.

Sudjeluje u tehničkim pripremama sjednica Gradskog vijeća, umnožava materijale za sjednice Gradskog vijeća, odbora Gradskog vijeća, Savjeta mladih, predstavnika medijskih kuća i predstavnika političkih stranaka zastupljenih u vijeću, slaže ih u mapu po utvrđenom dnevnom redu i predaje mape osobi nadležnoj za distribuciju materijala te po potrebi vodi zapisnik na sjednici Gradskog vijeća.

Po potrebi obavlja administrativnu pomoć u upravnim i drugim postupcima unutar Upravnog odjela, pomaže pri posluživanju pića i napitaka te obavlja i druge poslove po nalogu pročelnika.

**Podaci o plaći:**

Podaci o plaći radnog mjesta propisani su Odlukom o koeficijentima za obračun plaća službenika i namještenika u Gradskoj upravi Grada Novske (»Službeni vjesnik«, broj: 4/18). Slijedom toga plaća radnog mjesta, za koje se raspisuje natječaj, čini umnožak koeficijenta složenosti poslova radnog mjesta 2,40 i osnovice za izračun plaće (2.705,00 kn, bruto iznos), uvećan za 0,5% za svaku navršenu godinu radnog staža.

**Pravni i drugi izvori za pripremanje kandidata za pismeno testiranje:**

1. Ustav Republike Hrvatske (''Narodne novine'', broj. 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 - pročišćeni tekst, 05/14),
2. Zakon o  lokalnoj i područnoj (regionalnoj) samoupravi („Narodne novine«, broj: 33/01, 60/01, vjerodostojno tumačenje 129/05, 109/07, 125/08, 36/09, 150/11, 144/12, 19/13 i 137/15),
3. Zakon o službenicima i namještenicima u lokalnoj i područnoj (regionalnoj) samoupravi („Narodne novine«, broj: 86/08 , 61/11 i 4/18),
4. Pravilnik o porezu na dohodak,( NN 10/17, 128/17, 106/18, 01/19 - dio koji se odnosi na putne naloge (Članak 5. i 6.),
5. Zakon o računovodstvu (NN 78/15, 134/15, 120/16, 116/18)  -  dio koji se odnosi na Knjigovodstvene isprave (članak 8. i 9.).

**PRAVILA TESTIRANJA**

Prethodna provjera znanja i sposobnosti obuhvaća pisano testiranje i intervju.

Za provjeru poznavanja engleskog jezika u govoru i pismu provest će se pisano testiranje i intervju.

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete natječaja.

**Vrijeme trajanja testiranja - 60 minuta.**

1. Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta.
2. Za kandidata koji ne pristupi testiranju smatrat će se da je povukao prijavu na javni natječaj.
3. Za vrijeme pismene provjere znanja i sposobnosti nije dopušteno: korištenje literature, bilježaka, mobitela, napuštati prostoriju u kojoj se odvija provjera, razgovarati ili na drugi način ometati ostale kandidate. Nakon uvodnih radnji, započinje testiranje na način da će kandidatima biti podijeljena pitanja za provjeru znanja iz  poznavanja ustavnog ustrojstva Republike Hrvatske (Ustav RH) i pitanja za provjeru posebnih znanja i sposobnosti za obavljane poslova radnog mjesta za koje se kandidat prijavio. Provest će se i pisano testiranje iz engleskog jezika u govoru i pismu.
4. Za pismenu provjeru posebnih  znanja i sposobnosti za obavljanje poslova radnog mjesta, kandidatima se dodjeljuje od 1 do 10 bodova. Ukupan broj bodova koji kandidat može ostvariti nakon pismene provjere znanja je 10 bodova.
5. Smatra se da je kandidat položio ako je u provjeri navedenoj u točki 4. postigao najmanje 50% ukupnog broja bodova.
6. Po završetku pisanog testiranja sa kandidatima/kandidatkinjama biti će provedeno pismeno testiranje poznavanja engleskog jezika, a provesti će se od strane ovlaštenih osoba koje imaju tražena znanja i sposobnosti u području testiranja poznavanja engleskog jezika. Na pismenoj provjeri poznavanja engleskog jezika kandidatima se dodjeljuje od 1 do 10 bodova. Ukupan broj bodova koji kandidat može ostvariti nakon pismene provjere poznavanja engleskog jezika je 10 bodova.

Nakon provedenog pisanog testiranja, provesti će se intervju sa osobama koje su ostvarile najmanje 50/% ukupnog broja bodova iz poznavanja engleskog jezika.

1. Kandidati koji su zadovoljili uvjete iz točke 5. 6. mogu pristupiti razgovoru (intervjuu).
2. Po okončanom testiranju Povjerenstvo za provedbu javnog natječaja sastavlja rang listu kandidata prema ostvarenom broju bodova koji su ostvarili na pismenom testiranju.
3. Nakon utvrđivanja broja bodova na prethodno provedenom testiranju Povjerenstvo na intervju poziva kandidate koji su ostvarili potreban broj bodova iz točke 5. i točke 6.
4. Povjerenstvo kroz razgovor - intervju s kandidatima utvrđuje interese, profesionalne ciljeve i motivaciju kandidata za rad u lokalnoj i područnoj (regionalnoj) samoupravi.
5. Za poznavanje engleskog jezika dodjeljuju se broj bodova u okviru ukupnog broja bodova. Rezultati intervjua boduju se od 1 do 10 bodova.
6. Nakon provedenog postupka, Povjerenstvo utvrđuje rang listu kandidata prema ukupnom broju ostvarenih bodova.
7. Najveći ukupan broj bodova koje kandidati mogu ostvariti (pismeno testiranje - znanja i sposobnosti za obavljanje poslova radnog mjesta - 10 bodova, pismena provjera poznavanja engleskog jezika - 10 bodova i intervju - 10 bodova - Ukupno najviše 30 bodova).
8. Povjerenstvo dostavlja pročelniku rang listu kandidata i izvješće o provedenom postupku koje potpisuju svi članovi Povjerenstva.
9. Kandidati koji su pristupili testiranju imaju pravo uvida u rezultate provedenog postupka.
10. Izabrani kandidat, po pisanoj obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenje rješenja o prijemu u službu.

Nakon provedenog postupka prethodne provjere znanja i sposobnosti, Povjerenstvo za provedbu natječaja utvrđuje rang listu kandidata / kandidatkinja prema ukupnom broju bodova ostvarenog na pisanom testiranju, testiranju poznavanja engleskog jezika u govoru i pismu i intervjuu, te ju dostavlja pročelniku Upravnog odjela za društvene djelatnosti, pravne poslove i javnu nabavu, uz izvješće o provedenom postupku koje potpisuju svi članovi Povjerenstva.

POZIV ZA TESTIRANJE bit će objavljen najmanje 5 dana prije dana određenog za testiranja na web-stranici Grada Novske ([www.novska.hr](http://www.novska.hr)) i oglasnoj ploči Grada Novske.
GRAD NOVSKA